2. ลักษณะการประกอบธุรกิจ

2.1 ประวัติความเป็นมา 

บริษัท ไมด้า แอสเซ็ท จำกัด (มหาชน) หรือ “บริษัท” ก่อตั้งขึ้นเมื่อวันที่ 12 กันยายน 2534 โดย
นายกมล เอี้ยวศิวิกูล และ นายธเนศ ดิลกศักยวิทูร ภายใต้ชื่อเดิม “บริษัท นครปฐม ไมด้า 1991
จำกัด” ด้วยทุนจดทะเบียนเริ่มแรก 3 ล้านบาท สำนักงานใหญ่ตั้งอยู่ที่ อำเภอเมือง จังหวัดนครปฐม
โดยในช่วงเริ่มต้นของการดำเนินกิจการ บริษัทประกอบธุรกิจการขายเครื่องใช้ไฟฟ้า ต่อมาในปี
2540
กลุ่มผู้ก่อตั้งได้เล็งเห็นแนวโน้มการเติบโตของความต้องการซื้อเครื่องใช้ไฟฟ้าโดยการผ่อนชำระเงิน
บริษัทจึงได้เริ่มหันมาดำเนินธุรกิจการขายเช่าซื้อเครื่องใช้ไฟฟ้า
โดยมีบริการก่อนและหลังการขายแบบ “ครบวงจรและถึงที่หมาย” ซึ่งครอบคลุมถึง
บริการสาธิตและทดลองการใช้งานสินค้า บริการตรวจสอบประวัติและอนุมัติเช่าซื้อภายใน 1 วัน
บริการจัดส่งสินค้า บริการรับประกันสินค้าตลอดระยะเวลาการผ่อนชำระ
บริการสินค้าทดแทนขณะส่งซ่อม และบริการหลังการขายอื่น ๆ
โดยสินค้าที่ให้เช่าซื้อส่วนใหญ่เป็นเครื่องใช้ไฟฟ้าภายในบ้าน (Electrical Home Appliance)
ยี่ห้อชั้นนำต่าง ๆ โดยเฉพาะหมวดภาพและเสียง (Audio Vision หรือ AV) เช่น โทรทัศน์
วีดีโอ วีซีดี และดีวีดี
บริษัทเน้นการขายเช่าซื้อแก่กลุ่มลูกค้าเป้าหมายรายย่อยระดับกลางถึงล่างที่อาศัยอยู่นอกเขตเทศบาลในจังหวัดต่าง
ๆ ทั่วประเทศ และบริษัทได้ขยายการให้บริการลูกค้าโดยให้บริการเช่าซื้อรถจักรยานยนต์ โดย ณ
วันที่ 31 ธันวาคม 2549 บริษัทมีรายได้จากบริการเช่าซื้อเครื่องใช้ไฟฟ้าภายในบ้าน
และบริการเช่าซื้อรถจักรยานยนต์คิดเป็นสัดส่วนร้อยละ 65.70 และ 34.30
ของรายได้ทั้งหมดตามลำดับ

ในปี 2546 บริษัทเพิ่มทุนจดทะเบียนจาก 400 ล้านบาท เป็น 520 ล้านบาท
และดำเนินการจดทะเบียนเป็นบริษัทมหาชนในตลาดหลักทรัพย์แห่งประเทศไทย
ด้วยการเสนอขายหุ้นต่อประชาชนจำนวน 100 ล้านหุ้น ซึ่งมีราคาที่ตราไว้ต่อหุ้นมูลค่า 1 บาท
และขายในราคาหุ้นละ 10 บาท และนำเงินที่ระดมทุนได้ไปชำระคืนเงินกู้จำนวน 800 ล้านบาท
และ ณ 31 ธันวาคม 2549 บริษัทมีสาขารวมทั้งสิ้น 150 สาขา ครอบคลุม 66 จังหวัดทั่วประเทศ

ในปี 2547 บริษัทเข้าไปซื้อหุ้นบริษัท ไมด้า ลิสซิ่ง จำกัด (มหาชน) (“ไมด้าลิสซิ่ง”)
ซึ่งประกอบธุรกิจให้เช่าซื้อรถยนต์มือสองทั้งรถยนต์ส่วนบุคคลและรถกะบะ โดย ณ วันที่ 31 ธันวาคม
2549 บริษัทถือหุ้นจำนวน 240 ล้านหุ้น มูลค่าเงินลงทุน 360 ล้านบาท
คิดเป็นสัดส่วนการถือหุ้นร้อยละ 60.91

ในปี 2549 บริษัทเข้าไปลงทุนในบริษัทฯต่างๆดังนี้ : -

บริษัท คอบร้า อินเทลลิเจนท์ จำกัด จำนวน 749,994 หุ้น ในราคาหุ้นละ 118.3
บาทเป็นจำนวนเงินรวม 88.7 ล้านบาท คิดเป็นสัดส่วนการร้อยละ 99.99
ของทุนจดทะเบียนของบริษัทดังกล่าว บริษัทฯ จ่ายชำระค่าหุ้นทั้งจำนวนในเดือน พฤษภาคม 2549

บริษัท ฮอท สปริง จำกัด โดยการซื้อหุ้นเพิ่มทุนของบริษัทดังกล่าวจำนวน 3 ล้านหุ้น ในราคาหุ้นละ
100 บาท เป็นจำนวนเงินรวม 300 ล้านบาท คิดเป็นสัดส่วนร้อยละ 50 ของทุนจดทะเบียน
ของบริษัทดังกล่าว ในเดือนธันวาคม 2549 บริษัทดังกล่าวเรียกชำระค่าหุ้นจำนวน 75 ล้านบาท
บริษัทฯได้ชำระค่าหุ้นบางส่วนเป็นจำนวน 60 ล้านบาท

บริษัท ท็อป เอลลิเม็นทส จำกัด จำนวน 99,992 หุ้น ในราคาหุ้นละ 10 บาท เป็นจำนวนเงินรวม
1 ล้านบาท คิดเป็นร้อยละ 99.99 ของทุนจดทะเบียนของบริษัทดังกล่าว ในเดือน ธันวาคม 2549
บริษัทฯได้จ่ายชำระค่าหุ้นดังกล่าวทั้งจำนวนแล้ว

บริษัท สมุย เพนนินซูลา จำกัด โดยการซื้อหุ้นเพิ่มทุนของบริษัทดังกล่าวจำนวน 2.9 ล้านหุ้น
ในราคาหุ้นละ 100 บาท เป็นจำนวนเงินรวม 290 ล้านบาท คิดเป็นสัดส่วนร้อยละ 50
ของทุนจดทะเบียนของบริษัทดังกล่าว ในเดือน ธันวาคม 2549 บริษัทฯ
ได้จ่ายชำระค่าหุ้นดังกล่าวทั้งจำนวนแล้ว

บริษัท ภูเก็ตเพนนินซูลา จำกัด จำนวน 1.8 ล้านบาท ในราคาหุ้นละ 116.7 บาท
เป็นจำนวนเงินรวม 210.0 ล้านบาท คิดเป็นสัดส่วนร้อยละ 30
ของทุนจดทะเบียนของบริษัทดังกล่าว ในเดือนธันวาคม 2549 บริษัทดังกล่าวเรียกชำระค่าหุ้นจำนวน
210. 0 ล้านบาท บริษัทฯ ได้ชำระค่าหุ้นบางส่วนจำนวน 110.0 ล้านบาท ส่วนที่เหลือจำนวน
100.0 ล้านบาท จะจ่ายชำระภายในเดือน มกราคม 2550

บริษัท เดอะ รีทรีท หัวหิน จำกัด จำนวน 597,000 หุ้น ในราคาหุ้นละ 100 บาท
เป็นจำนวนเงินรวม 59.7 ล้านบาท คิดเป็นสัดส่วนร้อยละ 30 ของทุนจดทะเบียนของบริษัทดังกล่าว
ในเดือนธันวาคม 2549 บริษัทดังกล่าวเรียกชำระค่าหุ้นทั้งจำนวน บริษัทฯ
ได้ชำระค่าหุ้นบางส่วนจำนวน 35.8 ล้านบาทในเดือนมกราคม 2550

2.2 ภาพรวมการประกอบธุรกิจของบริษัท

บริษัทประกอบธุรกิจการขายเช่าซื้อเครื่องใช้ไฟฟ้าภายในบ้าน (Electrical Home Appliance)
รถจักรยานยนต์ (Motorcycle) และ โทรศัพท์มือถือ (Mobile phone)
พร้อมให้บริการก่อนและหลังการขายถึงที่พักอาศัย
ซึ่งที่ผ่านมาเครื่องใช้ไฟฟ้าภายในบ้านโดยเฉพาะประเภทภาพและเสียง (Audio and Visual
หรือ AV) เป็นสินค้าขายเช่าซื้อหลักคิดเป็นสัดส่วนร้อยละ 63.53 และ 65.70
ของรายได้จากการขายทั้งหมดในปี 2548 และในระหว่างเดือนมกราคม ถึง ธันวาคม 2549
ตามลำดับ โดยบริษัทสั่งซื้อสินค้าจากผู้ผลิต/จัดจำหน่ายหลากหลายยี่ห้อ อาทิ โซนี่ (Sony)
พานาโซนิค (Panasonic) ไดสตาร์ (Distar) ชาร์ป (Sharp) ฮิตาชิ (Hitachi) เนชั่นแนล
(National) โซเกน (Soken) รวมทั้งผู้ผลิตและจำหน่ายรถจักรยนต์ ได้แก่ ฮอนด้า (Honda)
ยามาฮ่า (Yamaha) และคาวาซากิ (Kawasaki) และยี่ห้ออื่น ๆ ในการขายเช่าซื้อนั้น
บริษัทให้บริการก่อนและหลังการขายแก่ลูกค้าถึงที่พักอาศัยแบบ “ครบวงจรและถึงที่หมาย” อาทิ
บริการสาธิตสินค้าและทดลองการใช้งาน บริการจัดส่งสินค้า บริการเก็บเงินค่างวดผ่อนชำระ
และบริการซ่อมบำรุงสินค้าถึงที่พักอาศัยของลูกค้า
รวมทั้งบริการรับประกันสินค้าตลอดช่วงระยะเวลาผ่อนชำระ
บริษัทกำหนดระยะเวลาการผ่อนชำระค่างวดตั้งแต่ 6 ถึง 36 เดือน ทั้งนี้
ขึ้นอยู่กับฐานะทางการเงินและความสามารถในการผ่อนชำระของลูกค้าเช่าซื้อแต่ละราย

ณ วันที่ 31 ธันวาคม 2549 บริษัทมีสำนักงานใหญ่ 1 แห่ง อาคารคลังสินค้า 1 แห่ง
และสำนักงานสาขาที่ดำเนินการขายเช่าซื้อจำนวน 150 แห่งใน 66 จังหวัดทั่วประเทศ
ซึ่งลดลงจากปี 2548 จำนวน 54 สาขา
โดยแบ่งเป็นสำนักงานสาขาในกรุงเทพมหานครและปริมณฑล 23 สาขา ภาคกลาง 25 สาขา
ภาคตะวันออกเฉียงเหนือ 35 สาขา ภาคตะวันออก 19 สาขา ภาคตะวันตก 19 สาขา ภาคเหนือ
21 สาขา และภาคใต้ 8 สาขา
โดยเน้นการขายเช่าซื้อให้แก่กลุ่มลูกค้าเป้าหมายรายย่อยระดับกลางถึงล่างที่อาศัยอยู่นอกเขตเทศบาลในจังหวัดต่าง
ๆ ทั่วประเทศ

บริษัทมีบริษัทย่อย 5 แห่ง คือ

1. บริษัท ไมด้า ลิสซิ่ง จำกัด (มหาชน) (“บริษัทย่อย”) โดย ณ วันที่ 31 ธันวาคม 2549
บริษัทได้ลงทุนในบริษัทย่อยในสัดส่วนร้อยละ 60.91 ของทุนจดทะเบียนและมีทุนเรียกชำระแล้ว
394,000 (หน่วย : พันบาท) และไม่มีบุคคลที่อาจมีความขัดแย้งถือหุ้นในบริษัทย่อย ทั้งนี้
บริษัทย่อยดำเนินธุรกิจให้สินเชื่อเช่าซื้อรถยนต์ครบทุกประเภททั้งรถยนต์ใหม่และรถยนต์มือสอง
โดยเน้นการให้สินเชื่อรถยนต์มือสองเป็นสำคัญ ทั้งรถยนต์ส่วนบุคคลและรถกระบะ

2. บริษัท คอบร้า อินเทลลิเจนท์ จำกัด โดย ณ วันที่ 31 ธันวาคม 2549
บริษัทได้ลงทุนในบริษัทย่อยในสัดส่วนร้อยละ 99.99 ของทุนจดทะเบียนและมีทุนเรียกชำระแล้ว
75,000 (หน่วย : พันบาท) และไม่มีบุคคลที่อาจมีความขัดแย้งถือหุ้นในบริษัทย่อย ทั้งนี้
บริษัทย่อยดำเนินธุรกิจด้านพัฒนาอสังหาริมทรัพย์

3. บริษัท ฮอท สปริง จำกัด โดย ณ วันที่ 31 ธันวาคม 2549 บริษัท
ได้ลงทุนในบริษัทย่อยคิดเป็นสัดส่วนร้อยละ 50 ของทุนจดทะเบียนและ มีทุนเรียกชำระแล้ว
103,412 (หน่วย : พันบาท) และไม่มีบุคคลที่อาจมีความขัดแย้งถือหุ้นในบริษัทย่อย
ทั้งนี้บริษัทย่อยดำเนินธุรกิจโรงแรม ชื่อโรงแรมพาร์ค ไฮแอท เชียงใหม่ ระดับ 6 ดาว
บริหารงานโดย Park Hyatt คาดว่าเปิดดำเนินงานปลายปี 2551

4. บริษัท ท็อป เอลลิเม็นทส จำกัดโดย ณ วันที่ 31 ธันวาคม 2549 บริษัท
ได้ลงทุนในบริษัทย่อยคิดเป็นสัดส่วนร้อยละ 99.99 ของทุนจดทะเบียนและมีทุนเรียกชำระแล้ว
1,000 (หน่วย : พันบาท) และไม่มีบุคคลที่อาจมีความขัดแย้งถือหุ้นในบริษัทย่อย
ทั้งนี้บริษัทย่อยดำเนินธุรกิจโรงแรม ระดับ 4 ดาว ภายใต้ชื่อโรงแรมกาสะลองริเวอร์แควร์
เปิดดำเนินการแล้ว

5. บริษัท สมุย เพนนินซูลา จำกัด โดย ณ วันที่ 31 ธันวาคม 2549 บริษัท
ได้ลงทุนในบริษัทย่อยคิดเป็นสัดส่วนร้อยละ 50 ของทุนจดทะเบียนและมีทุนเรียกชำระแล้ว 580,000
(หน่วย : พันบาท) และไม่มีบุคคลที่อาจมีความขัดแย้งถือหุ้นในบริษัทย่อย
ทั้งนี้บริษัทย่อยดำเนินธุรกิจโรงแรม ชื่อโรงแรมสมุย เพนนินซูลา รีสอร์ท แอนด์สปา ระดับ 5 ดาว
เปิดดำเนินการแล้ว

บริษัทมีบริษัทร่วม 2 แห่ง คือ

บริษัท ภูเก็ตเพนนินซูลา จำกัด โดย ณ วันที่ 31 ธันวาคม 2549 บริษัท
ได้ลงทุนในบริษัทร่วมคิดเป็นสัดส่วนร้อยละ 30 ของทุนจดทะเบียนและมีทุนเรียกชำระแล้ว 384,493
(หน่วย : พันบาท) และไม่มีบุคคลที่อาจมีความขัดแย้งถือหุ้นในบริษัทร่วม
ทั้งนี้บริษัทร่วมดำเนินธุรกิจโรงแรม ชื่อโรงแรมไฮแอท รีเจนซี่ ภูเก็ต ระดับ 5 ดาว
บริหารงานโดย Hyatt คาดว่าจะ เปิดดำเนินการ เดือน ธันวาคม 2550

บริษัท เดอะ รีทรีท หัวหิน จำกัด โดย ณ วันที่ 31 ธันวาคม 2549 บริษัท
ได้ลงทุนในบริษัทร่วมคิดเป็นสัดส่วนร้อยละ 30 ของทุนจดทะเบียน

และมีทุนเรียกชำระแล้ว 83,663 (หน่วย : พันบาท)
และไม่มีบุคคลที่อาจมีความขัดแย้งถือหุ้นในบริษัทร่วม ทั้งนี้บริษัทร่วมดำเนินธุรกิจโรงแรม
ชื่อโรงแรมเดอะสมุตรา รีทรีท หัวหิน คาดว่าจะเปิดดำเนินการปลายปี 2550

โครงสร้างรายได้ของบริษัท

รายได้ของบริษัทแบ่งออกเป็น 4 ประเภท รายละเอียดดังนี้

[TABLE]

หมายเหตุ: รายได้ตามตาราง คือ รายได้จากการขายสุทธิ (หักดอกผลเช่าซื้อและภาษีมูลค่าเพิ่ม)

  การขายสด คือ การขายสินค้าเช่าซื้อที่ได้ยึดคืนมาจากลูกค้าเนื่องมาจากการผิดนัดชำระหนี้
  หรือสินค้าเช่าซื้อที่ลูกค้านำมาคืนเนื่องจากลูกค้าไม่สามารถผ่อนชำระตามสัญญาได้

  การขายเชื่อ คือ การขายสินค้าโดยมีเทอมการค้าให้แก่ลูกค้าทั่วไป
  โดยกรรมสิทธิ์ของสินค้าจะเป็นของผู้ซื้อทันทีที่เกิดการขาย

  การขายเช่าซื้อ คือ การขายเช่าซื้อสินค้าโดยให้ผู้เช่าซื้อผ่อนชำระเป็นงวด ๆ
  ในจำนวนเท่ากันทุกงวด
  โดยกรรมสิทธิ์ของสินค้าเป็นของบริษัทจนกว่าผู้เช่าซื้อจะชำระค่างวดเสร็จสิ้น

รายได้จากการขาย ประกอบด้วยรายได้ 3 ประเภท คือ
รายได้จากการขายเช่าซื้อที่มีการทำสัญญาเช่าซื้อในปีนั้น ๆ
รายได้จากการขายสินค้าเงินสดซึ่งส่วนใหญ่เป็นการขายสินค้ายึดคืน
และรายได้จากการขายเชื่อซึ่งเป็นการขายสินค้าให้แก่บุคคลทั่วไปโดยมีเทอมการค้า และ
ดอกผลเช่าซื้อรับรู้เป็นรายได้ จะรับรู้เป็นรายงวดเมื่อมีการผ่อนชำระตามงวดสัญญา
โดยรายได้จากดอกผลเช่าซื้อรับรู้ในงวดแรกจะมีสัดส่วนที่มากกว่าในงวดถัดไป และรายได้อื่น
ประกอบด้วย รายได้จากการขายของแถม รายได้ค่าหนี้สูญรับคืน ค่าบริการและซ่อม และดอกเบี้ยรับ
เป็นต้น

เป้าหมายการดำเนินธุรกิจ

บริษัทมีเป้าหมายที่จะเป็นบริษัทผู้นำในภาคธุรกิจการขายเช่าซื้อสินค้าที่ก่อตั้งโดยคนไทยและเป็นของคนไทย
โดยมีนโยบายการขายเช่าซื้อพร้อมบริการก่อนและหลังการขายแบบ “ครบวงจรและถึงที่หมาย”
และมุ่งเน้นที่จะช่วยให้ประชาชนทุกระดับชั้นในประเทศมีชีวิตความเป็นอยู่ที่สุขสบายมากยิ่งขึ้น
ตามคำขวัญของบริษัท “เพิ่มความสุข ทุกครอบครัว”

ซึ่งเป้าหมายในระยะสั้นถึงปานกลาง บริษัทมีเป้าหมายในการเพิ่มประสิทธิภาพการดำเนินงาน
หลังจากที่บริษัท มีการขยายตัวอย่างมากในช่วง 2 ถึง 3 ปี ที่ผ่านมา

ในปัจจุบัน ซึ่งเป็นผลสืบเนื่องมาจากปีที่แล้วบริษัทมีการพัฒนาระบบสารสนเทศของบริษัท ให้เป็นระบบ
Real-Time
ซึ่งสามารถทำให้บริษัทมีประสิทธิภาพในการดำเนินงานที่สูงขึ้นและฝ่ายบริหารจัดการและฝ่ายตรวจสอบจะได้รับข้อมูลเร็วยิ่งขึ้นทำให้สามารถสังเกตการณ์ประเมิน
และตรวจสอบการบริหารและการดำเนินงานได้ใกล้ชิดและแก้ปัญหาได้รวดเร็วยิ่งขึ้น
โดยเฉพาะในระบบการพิจารณาการขายเช่าซื้อ (Credit Scoring)
และระบบการจัดเก็บเงินและปลายปี2549
บริษัทได้เข้าไปลงทุนในธุรกิจโรงแรมและธุรกิจอสังหาริมทรัพย์ซึ่งบริษัทตั้งเป้าหมายว่าบริษัทจะนำพาธุรกิจโรงแรมและอสังหาริมทรัพย์ให้เป็นที่รู้จัก
โดยมุ้งเน้นการให้บริการที่ดีเลิศแก่ลูกค้าทั้งลูกค้าในประเทศและต่างประเทศ